ET
L 20/44
Euroopa Liidu Teataja
23.1.2023
2.
Majanduspartnerluslepingu põllumajanduse ja maaelu arengu allkomiteel on majanduspartnerluslepingu komitee alluvuses järgmised ülesanded: a) jälgida lepingu II, III ja V jaotise täitmist kõikides põllumajandus- ja loomakasvatustoodetega kauplemise, sanitaar- ja fütosanitaar-, toiduga kindlustatuse, maaelu arengu ning samuti intellektuaalomandi ja säästva arengu küsimustes, kui need puudutavad põllumajandus- ja loomakasvatustooteid; b) osaleda põllumajanduse, loomakasvatuse ja maaelu arengu alases poliitilises dialoogis järgmistes valdkondades: i)
põllumajandustoodete ja loomakasvatussaaduste tootmine, tarbimine ja kaubanduse edendamine ning turu areng;
ii) põllumajandus- ja karjakasvatussektorisse, sealhulgas väiketootmisse investeerimise edendamine; iii) põllumajanduse ja maaelu arengu poliitika, õigusaktid ja reeglid, sealhulgas geograafiliste tähiste ja mahepõllu­ majanduse poliitika; iv) uus tehnoloogia, teadusuuringud ja innovatsioon ning teadmussiire põllumajandussektoritesse, samuti kestlikele toidusüsteemidele ülemineku edendamise meetmed. 3.
Majanduspartnerluslepingu põllumajanduse ja maaelu arengu allkomitee teeb ka seiret majanduspartnerluslepingu komitee soovituste rakendamise üle lõikes 2 kindlaks määratud pädevusvaldkonnas.
4.
Majanduspartnerluslepingu allkomitee esitab oma arvamused majanduspartnerluslepingu komiteele.
Artikkel 3
Majanduspartnerluslepingu põllumajanduse ja maaelu arengu allkomitee koosneb ühelt poolt Euroopa Komisjoni ja teiselt poolt Kesk-Aafrika lepinguosalise esindajatest.
Esindatud lepinguosalised võivad ühise otsusega kutsuda osalema teisi isikuid, eelkõige allkomitee pädevusalasse kuuluvate sidusrühmade esindajaid.
Artikkel 4 Majanduspartnerluslepingu allkomitee tuleb kokku kas isiklikult või mõnel muul sobival viisil, milles lepinguosalised kokku lepivad.
Allkomitee koosolekute päevakord ja sagedus määratakse kindlaks lepinguosaliste konsensuse alusel.
Artikkel 5 Käesolev otsus jõustub selle vastuvõtmise päeval.
…,
Kameruni Vabariigi nimel
Euroopa Liidu nimel